stanford-oval/wikipedia huggingface dataset:
Rapulaiset

| Rapulaiset |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Nivelmadot Annelida
Luokka::  Clitellata
Alaluokka::  Harvasukasmadot Oligochaeta
Lahko::  Branchiobdellida  Holt, 1965
Heimo::  Rapulaiset Branchiobdellidae  Grube, 1851
Suvut
 Ankyrodrilus  Bdellodrilus  Branchiobdella  Cambarincola  Caridinophila  Ceratodrilus  Cirrodrilus  Cronodrilus  Ellisodrilus  Forbesodrilus  Hidejiodrilus  Holtodrilus  Magmatodrilus  Oedipodrilus  Pterodrilus  Sathodrilus  Sinodrilus  Tettodrilus  Triannulata  Uglukodrilus  Xironodrilus  Xironogiton 
Katso myös
   Rapulaiset Wikispeciesissä   Rapulaiset Commonsissa 
Infobox OKNimi-testi OK: 
Rapulaiset (Branchiobdellidae) on nivelmatoihin kuuluva eläinheimo. Ne ovat 3–6 millimetriä pitkiä matoja, jotka elävät rapujen kuorilla ja kiduksissa, joihin ne tarttuvat imukupeillaan. Rapulaiset eivät ole isäntäravulle haitallisia, vaan niiden pikemmin katsotaan hyödyttävän isäntäänsä puhdistamalla niiden selkäkilpeä.
Rapulaisten asema luokituksessa on epävakaa. Ne on luettu joko juotikkaiden tai harvasukasmatojen lahkoon tai omaan Branchiobdellida-lahkoonsa.
Rapulaiset jaetaan 22 sukuun, joista tunnetaan 150 lajia. Suomessa elää ainakin yksi laji, Branchiobdella pentodonta.
Päivyri

Päivyri voi tarkoittaa seuraavia asioita
Kalenteri
Kellossa sitä kohtaa joka näyttää kuukauden päivän
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Päivyri”, voi hakea sivunnimihaulla, laajalla sivunnimihaulla tai tekstihaulla.
Ohjauskorko

Ohjauskorko on keskuspankin määrittämä korkotaso, jolla se lainaa rahan pankeille. Siten se vaikuttaa välillisesti markkinakorkoihin ja kansantalouteen. Ohjauskorko on talouspolitiikkaan sisältyvän rahapolitiikan keskeinen väline, jolla määritellään "rahan hinta". Ohjauskorkoa ei pidä sekoittaa peruskorkoon.
Keskuspankki laskee liikkeelle rahan lainoina pankeille, jotka maksavat rahasta vähintään ohjauskoron verran. Keskuspankilta rahan saamiseen vaadittu korko vaikuttaa markkinakorkoihin eli pankkien toisilleen myöntämien lainojen korkoihin. Tämän vuoksi markkinakorot, kuten eripituiset Euribor-korot, seurailevat ohjauskorkoa. Yritysten ja kuluttajien ottamat lainat sidotaan yleensä markkinakorkoihin viitekorkoina, joten ohjauskoron nosto vaikuttaa tällä tavoin lainanottajiin.
Ohjauskoron asettaminen

Keskuspankin johtokunta (EKP:n neuvosto) kokoontuu säännöllisesti ja päättää ohjauskoron tasosta. Ohjauskorkoa voidaan laskea, pitää ennallaan tai nostaa. Ohjauskoron muutos ilmoitetaan peruspisteinä; 25 peruspistettä vastaa 0,25 prosenttiyksikköä.
Ohjauskoron vaikutukset > Korkotaso

Ohjauskorko vaikuttaa kaikkiin luottolaitosten yrityksille ja kuluttajille myöntämien lainojen korkoihin. Tämän vuoksi ohjauskorolla voidaan vaikuttaa talouteen hillitsemällä tai kiihdyttämällä luotonantoa, kulutusta ja investointihalukkuutta.
Ohjauskoron vaikutukset > Korkotaso > Matala korko

Matala korko kiihdyttää lainanottoa, kulutusta ja investointihalukkuutta. Kun korko on matalalla, "raha on halpaa" ja sen seurauksena kulutus lisääntyy, investointeja tehdään enemmän ja talous kasvaa. Talouden ollessa lamassa tai taantumassa taloutta voidaan elvyttää korkoa laskemalla. Nimelliskorkoa ei kuitenkaan voida laskea negatiiviseksi.
Ohjauskoron vaikutukset > Korkotaso > Korkea korko

Korkea korko taas hillitsee lainanottoa, kulutusta ja investointihalukkuutta. Kun korko on korkealla, "raha on kallista" ja sen seurauksena kulutus vähenee, investointihalukkuus laskee ja talouskasvu hidastuu. Korkeat korot myös kasvattavat jo otettujen vaihtuvakorkoisten lainojen korkoja, mikä kasvattaa lainojen kuukausieriä tai pidentää lainojen lyhennysaikoja lainan lyhennystavasta riippuen. Tällä on taloudelle negatiivisia vaikutuksia, sillä rahaa ei liikene kulutukseen. Korkea korko on tavallisesti seurausta korkeasta inflaatiosta. Reaalikorko on kuitenkin merkittävämpi asia kuin korkea nimelliskorko ja reaalikorko (nimelliskorko - inflaatio) voi olla sama vaikka nimelliskorko olisi kaksi tai kymmenen prosenttia.
Ohjauskoron vaikutukset > Inflaatio

Rahan kvantiteettiteorian mukaisesti inflaatiota voidaan hidastaa vähentämällä liikkeellä olevan rahan määrää eli toisin sanoen luotonantoa vähentämällä.
Ohjauskoron vaikutukset > Valuutan ulkoinen arvo

Ohjauskoron nosto nostaa valuutan arvoa suhteessa muihin valuuttoihin. Ohjauskoron lasku taas laskee valuutan ulkoista arvoa. Valuutan korkea arvo suhteessa teollisuustuotteiden vientimaiden valuuttojen kursseihin voi johtaa teollisuuden ja viennin hidastumiseen, mitä voidaan auttaa devalvaatiolla.
Ohjauskoron vaikutukset > Valtionvelka

Ohjauskoron muutokset vaikuttavat valtionvelkaan, sillä valtion obligaatioiden korot seurailevat valtion käyttämää valuuttaa hallinnoivan keskuspankin asettamaa ohjauskorkoa. [lähde? ] Jos ohjauskorko nousee, valtio joutuu maksamaan velastaan korkeampaa korkoa obligaatioiden haltijoille, joutuen kattamaan korkomenot esimerkiksi laskemalla liikkeelle uusia obligaatioita tai nostamalla veroja. Uusien obligaatioiden liikkeellelasku kasvattaa valtionvelan määrää ja korkomenoja. Verojen nostolla taas voi olla kulutusta hillitsevä vaikutus.
Tärkeimmät ohjauskorot

Tärkeimpiä valuuttoja hallinnoivien keskuspankkien säätelemät ohjauskorot.
| Keskuspankki | Valuutta |
| --- | --- |
Euroopan keskuspankki: euro
Federal Reserve System: Yhdysvaltain dollari
Bank of England: Englannin punta
Sveitsin keskuspankki: Sveitsin frangi
Japanin keskuspankki: Japanin jeni
Aiheesta muualla

Wikimedia Commonsissa on kuvia tai muita tiedostoja aiheesta .
Federal Reserve Systemin (USA:n) ohjauskorot vuodesta 1990. (englanniksi)
Euroopan keskuspankin (jota Suomen pankki on osa) ohjauskorot
Pyörätuolikoripallo

Ottelu Pekingin paralympialaisissa 2008.
Pyörätuolikoripallo on pallopeli, joka on sovellettu varsin vähäisin muutoksin tavallisesta koripallosta. Laji on suosittu vammaisurheilulajina. Joukkueeseen voi kuulua korkeintaan 12 pelaajaa, joista kerrallaan viisi voi olla kentällä. Pelaajat käyttävät erityisiä, tätä lajia varten suunniteltuja ja kutakin pelaajaa varten rakennettuja tavallista ketterämpiä pyörätuoleja.
Lajissa kilpaillaan kansainvälisesti MM-, EM- ja paralympiatasolla. Kansallisella tasolla Suomessa toimii SM-sarja sekä I divisioona, joihin voivat osallistua sekä miehet että naiset. Kansallisella tasolla vammattomien pelaajien osallistuminen otteluihin on täysin sallittua.
Kansainvälisiin otteluihin vammattomat pelaajat eivät voi kuitenkaan osallistua.
Pyörätuolikoripallon säännöissä on muutamia eroja tavalliseen koripalloon verrattuna. Eroavaisuudet koskevat lähinnä pallon kuljettamista ja pelituoleilla otettavia kontakteja.selvennä Kuitenkin suurin osa säännöistä, esimerkiksi korien korkeudet, kentän mitat ja hyökkäys- sekä peliajat ovat samoja.
Kukin pelaaja saa toiminnallisen pisteytyksen välillä 1–4,5, missä arvo 4,5 tarkoittaa täysin vammatonta tai minimivamman omaavaa pelaajaa. Kentällä olevien pelaajien yhteenlaskettu pistemäärä ei saa ylittää kansainvälisissä otteluissa arvoa 14 ja kansallisissa otteluissa arvoa 14,5.
Suomalaisia pyörätuolikoripallojoukkueita toimii tällä hetkellä pääkaupunkiseudulla, Tampereella, Turussa ja Porissa.
Aiheesta muualla

Kuvia tai muita tiedostoja aiheesta Pyörätuolikoripallo Wikimedia Commonsissa
Pyörätuolikoripallon SM-sarja Suomessa (Arkistoitu – Internet Archive)
Pyörätuolikoripallon I divisioona Suomessa[vanhentunut linkki]
Pyörätuolikoripallo Suomen Vammaisurheilu ja -liikunta VAU ry sivuilla (Arkistoitu – Internet Archive)
Pyörätuolikoripallon kansainväliset säännöt[vanhentunut linkki] (englanniksi)
Päiviö Riihinen

Päiviö Riihinen (2. marraskuuta 1926 Pielavesi – 12. syyskuuta 2013 Kerava) oli suomalainen metsätieteilijä, joka toimi Helsingin yliopiston kansantaloudellisen metsäekonomian professorina lähes 30 vuotta (1964–1992)  ja oppilaidensa kautta vaikutti suuresti 1900-luvun suomalaiseen metsäpolitiikkaan.
Riihinen opiskeli metsätieteitä Helsingin yliopistossa 1940-luvulta alkaen, ja professori Eino Saarella oli merkittävä vaikutus hänen alanvalintaansa. Riihinen väitteli tohtoriksi vuonna 1962 tutkielmalla Sales of Newsprint in Finland 1949–1959, joka toi ekonometriset menetelmät metsätieteisiin. Hän oli uranuurtaja myös soveltaessaan faktorianalyysia metsänhoidon tutkimukseen. Professori Riihisen ohjauksessa valmistui kaksitoista tohtorinväitöskirjaa.
Päiviö Riihisen nuorempi veli Olavi Riihinen toimi samassa yliopistossa sosiaalipolitiikan professorina.
Rankasaniaiskasvit

| Rankasaniaiskasvit |
| --- | --- |
 Dicksonia squarrosa
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Sanikkaiset Pteridophyta
Alakaari::  Saniaiset Pteridophytina
Luokka::  Polypodiopsida
Lahko::  Cyatheales
Heimo::  Rankasaniaiskasvit Dicksoniaceae  M.R.Schomb.
Katso myös
   Rankasaniaiskasvit Wikispeciesissä   Rankasaniaiskasvit Commonsissa 
Infobox OKNimi-testi OK: 
Rankasaniaiskasvit (Dicksoniaceae) on Cyatheales-lahkoon kuuluva saniaisheimo. Heimon rajaus sekä siihen kuuluvien taksonien määrä vaihtelee eri lähteissä. Nykyisin heimoon kuuluu kolme sukua ja lähteestä riippuen noin 15–30 lajia, mutta fossiililöytöjen perusteella heimo on ollut olemassa ja monimuotoinen jo triaskaudelta lähtien.
Monet rankasaniaiskasveihin kuuluvat lajit ovat puumaisen varren omaavia puusaniaisia. Lajien lehdet ovat jakautuneet yleensä useampaan kertaan lehdyköiksi ja voivat kasvaa useita metrejä pitkiksi. Itiöpesäkkeet ovat muodoltaan pyöreitä tai soikeita.
Rankasaniaiskasveihin sijoitettuja lajeja kasvaa laajalti ja yleisesti kosteissa trooppisissa metsissä eri puolilla maapalloa.
Sukuja

Calochlaena – villasiivet
Dicksonia – rankasaniaiset
Lophosoria (sijoitettu joskus omaan heimoonsa Lophosoriaceae)
Pyörätuolicurling

Pyörätuolicurlingia vuoden 2006 paralympialaisissa.
Pyörätuolicurling on curlingista sovellettu vammaisurheilulaji, jota pelataan pyörätuolissa istuen.
Curlingista poiketen pyörätuolicurlingissa harjaaminen on kiellettyä ja heittäminen tapahtuu paikaltaan. Tämä lisää heiton tarkkuuden merkitystä, sillä heiton tapahduttua kiven kulkuun ei ole enää mahdollista vaikuttaa.
Pyörätuolicurlingtoiminta alkoi Euroopassa 1990-luvun lopussa ja Kanadassa 2002. Laji oli ensi kertaa mukana paralympialaisten ohjelmassa Torinossa vuonna 2006.
Muita soveltavia curlingeja ovat kevennetyt versiot, kuten lattiacurling tai sisäcurling, pöytäcurling ja näkövammaiscurling.
Aiheesta muualla

Wheelchaircurling.com
RN Giuseppe Cesare Abba

| RN Giuseppe Cesare Abba |
| --- | --- |


Aluksen vaiheet
Rakentaja:  Cantieri navali Odero, Sestri Ponente
Kölinlasku:  19. elokuuta 1913
Laskettu vesille:  25. toukokuuta 1915
Palveluskäyttöön:  6. heinäkuuta 1915
Poistui palveluskäytöstä:  1. syyskuuta 1958
Tekniset tiedot
Uppouma:  625 t (standardi) 914 t (kuormattu)
Pituus:  73 m (kokonaispituus)
Leveys:  7,34 m
Syväys:  2,72 m
Koneteho:  15 500 shp
Nopeus:  30 solmua
Miehistöä:  95
Aseistus
Aseistus:  5 × 102 mm tykkiä 2 × 40 mm ilmatorjuntatykkiä 4 × 450 mm torpedoputkea 10 × miinaa
RN Giuseppe  Cesare Abba (ital. Regia Nave Giuseppe Cesare Abba) oli Italian kuninkaallisen laivaston Pilo-luokan hävittäjä, joka oli ensimmäisessä maailmansodassa hävittäjänä ja toisessa maailmansodassa torpedoveneenä.
Valmistus

Alus tilattiin Sestri Ponentesta Cantieri navali Oderolta, missä köli laskettiin 19. elokuuta 1913. Alus laskettiin vesille 25. toukokuuta 1915 ja liitettiin laivastoon puolitoista kuukautta myöhemmin 6. heinäkuuta.
Palvelus

Alus luokiteltiin 1. lokakuuta 1929 torpedoveneeksi (ital. torpediniere). Alus muutettiin vuosina 1953-1954 nopeaksi miinanraivaajaksi, jolloin sen aseistukseksi tuli 102 millimetrin tykki ja 2-4 kappaletta 20 millimetrin ilmatorjuntatykkejä. Samalla alukselle asennettiin tutka. Se poistettiin alusluettelosta 1. syyskuuta 1958.
RN Giuseppe Garibaldi (1899)

| RN Giuseppe Garibaldi |
| --- | --- |
 RN Giuseppe Garibaldi

Aluksen vaiheet
Rakentaja:  Gio. Ansaldo & C., Genova
Kölinlasku:  8. kesäkuuta 1898
Laskettu vesille:  29. kesäkuuta 1899
Palveluskäyttöön:  1. tammikuuta 1901
Poistui palveluskäytöstä:  upotettu 18. heinäkuuta 1915
Tekniset tiedot
Uppouma:  7 350 t
Pituus:  111,8 m
Leveys:  18,2 m
Syväys:  7,3 m
Koneteho:  13 500 ihp
Nopeus:  19 solmua
Miehistöä:  555
Aseistus
Aseistus:  1 × 254 mm tykki 2 × 203 mm tykkiä 14 × 152 mm tykkiä 10 × 76 mm tykkiä 6 × 47 mm tykkiä 4 × 450 mm torpedoputkea
RN Giuseppe Garibaldi (ital. Regia Nave Giuseppe Garibaldi) oli Italian kuninkaallisen laivaston vuonna 1901 palvelukseen otettu Giuseppe Garibaldi -luokan panssariristeilijä.
Valmistus

Alus tilattiin Genovasta Sestri Ponentesta Gio. Ansaldo & C.:ltä, missä köli laskettiin 8. kesäkuuta 1898. Alus laskettiin vesille 29. kesäkuuta 1899 ja liitettiin laivastoon 1. tammikuuta 1901.
Palvelus

Sukellusvene SM U-4 upotti aluksen 18. heinäkuuta 1915.
Puoliluku

Puoliluku, myös puolikokonaisluku, tarkoittaa matematiikassa ja fysiikassa parittoman kokonaisluvun puolikasta.  Puoliluku voidaan esittää muodossa  \scriptstyle n+1/2, jossa  \scriptstyle n on kokonaisluku. Esimerkiksi 4½, 7/2, −13/2 ja 8,5 ovat kaikki puolilukuja. On huomattava, että kokonaisluvun puolikas ei aina ole puoliluku: puoliluvut ovat vain ja ainoastaan parittomien kokonaislukujen puolikkaita.
Puolilukujen joukkoa merkitään
missä  \scriptstyle \mathbb {Z}  on kokonaislukujen joukko.
Käyttö fysiikassa

Puolilukuja käytetään kvanttifysiikassa yleisesti hiukkasten sisäisen pyörimismäärän eli spinin käsittelyssä.  Kaikkien fermionien spinkvanttiluku on puoliluku.
Puolilukujen ominaisuuksia

Olkoon  \scriptstyle n+1/2 positiivinen puolikokonaisluku. Silloin sen gammafunktio on
RN Giovanni da Verrazzano

| RN Giovanni da Verrazzano |
| --- | --- |


Aluksen vaiheet
Rakentaja:  CNQ, Fiume
Kölinlasku:  17. elokuuta 1927
Laskettu vesille:  15. joulukuuta 1928
Palveluskäyttöön:  25. syyskuuta 1930
Poistui palveluskäytöstä:  upotettu 19. lokakuuta 1942
Tekniset tiedot
Uppouma:  1 900 t (standardi) 2 650 t (kuormattu)
Pituus:  107,3 m (kokonaispituus)
Leveys:  10,2 m
Syväys:  3,5 m
Koneteho:  50 000 hv
Nopeus:  38 solmua
Miehistöä:  224
Aseistus
Aseistus:  6 × 120 mm tykkiä kaksiputkisina asennuksina 2 × 40 mm ilmatorjuntatykkiä 8 × 13,2 mm ilmatorjuntakonekivääriä 4 × 533 mm torpedoputkea 56 × miinaa
RN Giovanni da Verrazzano (ital. Regia Nave Giovanni da Verrazzano) oli Italian kuninkaallisen laivaston Navigatori-luokan hävittäjä toisessa maailmansodassa.
Valmistus

Alus tilattiin Fiumesta CNQ:lta, missä köli laskettiin 17. elokuuta 1927. Alus laskettiin vesille 15. joulukuuta 1928 ja liitettiin laivastoon 25. syyskuuta 1930.
Palvelus

Alus upotettiin 19. lokakuuta 1942.
Raskas Kalusto (lehti)

| Raskas Kalusto |
| --- | --- |
Lehtityyppi:  aikakauslehti
Aihealue:  logistiikka, liikenne
Kustantaja:  Viipalemediat Oy
ISSN:  ISSN 1799-585X
Perustettu:  2011
Päätoimittaja:  Kari Mattila
Kotimaa:   Suomi
Sivukoko:  210x297 mm
Ilmestymistiheys:  8 kertaa vuodessa
Kieli:  suomi
Aiheesta muualla
Kotisivu
Raskas Kalusto on ammattilehti kuljetus-, maanrakennus- ja metsäalalla työskenteleville sekä alasta kiinnostuneille. Lehden artikkeleissa seurataan ammattilaisten arkea sekä uusien hankkeiden valmistumista. Lehdessä julkaistaan lisäksi alan uutisia ja uuden kaluston koeajoja.
Relentless

Wikisanakirjassa on tähän liittyvä sananselitys: .
Relentless voi tarkoittaa ainakin seuraavia:
Relentless, Dawn of Azazelin albumi
Relentless, Jackylin albumi
Relentless, Mortificationin albumi
Relentless, Natalie Grantin albumi
Relentless, Pentagramin albumi
Relentless, Willie D:n albumi
Relentless, Yngwie Malmsteenin albumi
Relentless, The Pretendersin albumi
Relentless, Young MC:n albumi
Kaksintaistelu erämaassa (Relentless), George Shermanin ohjaama elokuva vuodelta 1948
Säälimätön (Relentless), William Lustigin ohjaama elokuva vuodelta 1989
Relentless Records, levy-yhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Relentless”, voi hakea sivunnimihaulla, laajalla sivunnimihaulla tai tekstihaulla.
Raskas kalusto

Raskasta kalustoa pysäköitynä rakennustyömaalla.
Raskas kalusto tai raskas koneisto tarkoittaa itseliikkuvia tai siirrettäviä koneita. Raskasta kalustoa käytetään muun muassa rakennusteollisuudessa, kaivostoiminnassa ja metsäteollisuudessa.
Esimerkkejä raskaasta kalustosta ovat puskutraktorit, pyöräkuormaajat metsätyökoneet ja ajoneuvoyhdistelmät.
Presbyteerinen kirkko

Presbyteerinen kirkko on reformoiduista kirkkokunnista varsinkin Isossa-Britanniassa ja Yhdysvalloissa käytetty nimitys. Termiä presbyteriaanit käytettiin ensin Skotlannin kirkon jäsenistä, ja se johtuu kirkon presbyteerisestä kirkkojärjestyksestä, jossa maallikot eli presbyteerit muodostavat samanarvoisina pappien kanssa presbyteerioiksi kutsuttuja kirkollisia hallintoelimiä. Presbyteerioita on kirkollisen hallinnon kaikilla tasoilla paikallisseurakunnista valtakunnalliseen kirkkoon saakka. Presbyteriaaninen kirkkojärjestys vallitsee useiden muidenkin maiden reformoiduissa kirkoissa.
Oppi

Presbyteerisen kirkon opetus perustuu Jean Calvinin kirjoituksiin ja reformoituun ajatteluun. Presbyteerien tärkeimmät normit ovat Westminsterin uskontunnustus sekä katekismukset vuodelta 1647. Muita erityispiirteitä ovat presbyteerinen kirkkojärjestys, kalvinistinen teologia ja selkeiden jumalanpalvelusmuotojen puuttuminen.
Historia

Presbyteerien historia ulottuu 1500-luvulle ja protestanttiseen uskonpuhdistukseen. Presbyteerit olivat ensimmäisiä Amerikkaan saapuneita reformoituja maahanmuuttajia. He asettuivat asumaan itärannikolla ja laajentuivat kohti länttä  jo 1630-luvulla. Vuonna 1706 seitsemän presbyteeripappia perusti Uuden maailman ensimmäisen presbyteeripapiston. Vuonna 1717 presbyteeri järjestytyi synodiksi, johon kuului neljä presbyteeriä. Papisto otti itselleen järjestäytymisoikeuden sekä oikeuden jumalanpalvelusten, saarnaamisen, opettamisen ja sakramenttien toimittamiseen. Synodi kehitti johtamisjärjestelmää sekä koulutus-, lähetys- ja hyväntekeväisyysjärjestöjä.
Aiheesta muualla

Kuvia tai muita tiedostoja aiheesta Presbyteerinen kirkko Wikimedia Commonsissa
Presa navarro

| Presa navarro |
| --- | --- |

Avaintiedot
Alkuperämaa:   Espanja
Määrä:  Suomessa tuntematon
Rodun syntyaika:  vanha
Alkuperäinen käyttö:  suurriistan metsästys, karjanajo
Nykyinen käyttö:  vahti- ja seurakoira
Muita nimityksiä:  basati alaunt
FCI-luokitus:  ei FCI-rotu RGEC: ei määritelty
Ulkonäkö
Paino:  uros 35-45 kg narttu 30-40 kg
Säkäkorkeus:  60-65 cm
Väritys:  kullankeltainen, samppanjanvärinen, suklaanruskea, sininen, musta, kultabrindle, samppanjabrindle, suklaabrindle, sinibrindle, mustabrindle, kulta&tan, samppanja&tan, suklaa&tan, sininen&tan tai black&tan
Presa navarro (baskiksi basati alaunt) on espanjalainen koirarotu. Sillä ei ole FCI:n hyväksyntää, ja Espanjassa se on hyväksytty Grupos Étnicos-listalle, joka on eräänlainen esivaihe ennen rodun virallista kansallista hyväksyntää. Espanjassa rodusta huolehtii Navarran Barañainissa toimiva Asociación Sociedad de Amigos del Presa Navarro.
Ulkonäkö

Silmien väri vaihtelee keltaisesta tummaan pähkinänruskeaan. Karvapeitteen väritys on usein puhtaan sininen, joskin myös kullankeltainen, samppanjanvärinen, suklaanruskea ja musta sallitaan. Kaikki edellä mainitut värit ovat joko yksivärisiä, brindlejä tai niissä on tan-merkit. Valkoiset merkit ovat epätoivottuja, ja valkoista saa esiintyä ainoastaan rintakehässä ja varpaissa. Säkäkorkeus on noin 60-65 cm (sukupuolia tarkemmin erittelemättä), ja 2 cm poikkeama uroksilla ylös- ja nartuilla alaspäin sallitaan. Urokset painavat noin 35-45 kg ja nartut 30-40 kg.
sinisiä
brindle
musta
Alkuperä

Rotu on kotoisin Navarrasta, missä se kehitettiin suurriistan metsästykseen ja karjan ajoon, mutta myös vahti- ja seurakoiraksi.
Aiheesta muualla

Asociación Sociedad de Amigos del Presa Navarro
Pyöräsuunnistus

Robert Zabel.
Pyöräsuunnistus on maastopyöräilyn ja suunnistuksen risteytys. Tehtävänä on hakea pyöräilykelpoisten polkujen varrelle sijoitetut rastit mahdollisimman nopeasti. Laji on varsin nuori – sen ensimmäiset MM-kisat järjestettiin vuonna 2002. Lajin kilpailumatkat ovat sprintti, keskimatka, pitkä matka ja viesti.
Suomalaisia pyöräsuunnistajia

Marika Hara
Matti Keskinarkaus
Jussi Mäkilä
Mervi Pesu (o.s. Väisänen)
Raino Pesu
Juho Saarinen
Ingrid Stengård
Mika Tervala
Päivi Tommola
Tuomo Tompuri
Aiheesta muualla

Wikimedia Commonsissa on kuvia tai muita tiedostoja aiheesta .
Suunnistusliitto: Pyöräsuunnistus
IOF:n lyhyt kuvaus pyöräsuunnistuksesta (Arkistoitu – Internet Archive)
Kansainväliset karttamääritelmät
Pyry

| Pyry |
| --- | --- |
Nimipäivä:   
– suomenkielinen:  1. marraskuuta
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  –
Nimen alkuperä:  luontoaiheinen
Infobox OKNimi-testi OK: 
Pyry on suomalainen miehen etunimi. Pyryn nimipäivä on 1. marraskuuta, jolloin on myös Lylyn nimipäivä. Vuoden 2019 loppuun mennessä nimi Pyry on Suomessa annettu 3 832 miehelle ja alle 35 naiselle. Valtaosa Pyry-nimisistä on syntynyt vuoden 1980 jälkeen. Yrjö Karilas suositteli nimeä vuonna 1919. Almanakkaan nimi lisättiin vuonna 1995.
Tunnettuja Pyryjä

Pyry Halttunen, Pyrythekid (s. 2001), rap-artisti
Pyry Hannola (s. 2001), jalkapalloilija
Pyry Jaala, Are (s. 1989), rap-artisti
Pyry Karjalainen, Puhuva Kone (s. 1998), rap-artisti
Pyry Kähkönen (s. 1995), näyttelijä
Pyry Kärkkäinen (s. 1986), jalkapalloilija
Pyry Mikkola (s. 1961), viulisti
Pyry Nikkilä (s. 1989), näyttelijä
Pyry Niskala (s. 1990), kiekonheittäjä
Pyry Rainamaa (s. 1990), koripalloilija
Pyry Santahuhta (s. 1999), pika-aitajuoksija
Pyry Sipilä (s. 1987), epidemiologi
Pyry Soiri (s. 1994), jalkapalloilija
Pyry Takala (s. 1986), pesäpalloilija
Pyry Äikää (s. 1989), näyttelijä
Pyry, toinen Ähtärin eläinpuiston pandoista
Kuvitteellisia Pyryjä

Pyry Helminen, televisiosarjassa Uusi päivä
Nimen muita merkityksiä

VL Pyry, suomalainen harjoitushävittäjä
Pyry, turkulaisen Pyrkijä-tehtaan polkupyörämerkki
Nokian Pyry, nokialainen urheilujoukkue (mm. jääkiekko, jalkapallo, pesäpallo, yleisurheilu)
Prerafaeliitit

Dante Gabriel Rossetti, Beata Beatrix, 1863.
Prerafaeliitit (engl. The Pre-Raphaelite Brotherhood, PRF) oli Englannissa 1800-luvun loppupuolella vaikuttanut taiteilijaryhmä. Englantilaisista taidemaalareista, runoilijoista ja kriitikoista koostuneen ryhmän perustivat vuonna 1848 John Everett Millais, Dante Gabriel Rossetti ja William Holman Hunt, jotka olivat myös ryhmän huomattavimpia edustajia. Prerafaeliittien esikuvina olivat ennen kaikkea Italian 1400-luvun taiteilijat ja heidän tuotantonsa. Tähän viittasi ryhmän nimi prerafaeliitit, Rafaelia edeltävät.
Ryhmä piti itseään uudistusliikkeenä. Sen jäsenet olivat ihanteellisia ja kumoushenkisiä. Ryhmä vastusti vulgaaria materialismia ja tuolloin vallinnutta akateemista taidetta, jota he pitivät kaavamaisena ja hengettömänä kikkailuna. Heidän mielestään varsinkin Rafaelin klassisilla asetelmilla ja tyylikkäillä sommitelmilla oli ollut taiteen akateemista opetusta turmeleva vaikutus, vaikka he arvostivatkin Rafaelin teknistä taituruutta. Erityisesti he vastustivat Englannin kuninkaallisen taideakatemian (engl. The Royal Academy of Arts) perustajan Sir Joshua Reynoldsin vaikutusvaltaa.
Prerafaeliitit halusivat maalaustaiteessa palata 1400-luvun italialaisten ja flaamilaisten taiteilijoiden, varhaisrenessanssin yltäkylläisiin yksityiskohtiin, voimakkaisiin väreihin ja taidokkaisiin sommitelmiin. He julkaisivat omaa aikakauslehteä, The Germiä. Ryhmän henkisenä oppimestarina oli John Ruskin.